01132003 | Jaarboeke 2017 | Universiteit van Pretoria
01132003 Fakulteit Geesteswetenskappe Duur van studie: 4 jaar Totale krediete: 480
Departementele keuring vind plaas aan die hand van ’n praktiese sang- of instrumentuitvoering van 15 minute lank, asook ’n teoretiese toets. Vereiste vakke: Musiek met minstens ? 4 (50-59%) as Graad 12-vak of Graad VII Prakties en Graad V Teorie (Unisa/Royal Schools/Trinity), asook kennis van musieknotasie. Studente wat voorlopig vir BMus gekeur is, moet ’n verdere praktiese keuringstoets aflê. Die datum vir dié keuring word in oorleg met die programkoördineerder bepaal.
• Praktiese musiek
(i) Bo en behalwe die modules wat in die leerprogram genoem word, is stu­dente verplig om die weeklikse voordragklasse en tweeweeklikse seminare by te woon.
(ii) Studente wat orkesinstrumente as eerste instrument bespeel, moet in die UP-orkes of in ander ensembles speel – dit is ’n akademiese deel van die praktiese module. Studente moet uittreksels uit die Orkes- of tersaaklike ensemble-repertoire speel tydens die Junie- en Novembereksamens, en dit sal 10% van die totale punt tel. Daar word van studente verwag om ten minste 80% van die repetisies by te woon en om beskikbaar te wees vir konserte. Sien ook die betrokke modulebeskrywing.
(iii) Onbevredigende bywoning van voordragklasse, seminare en orkesrepetisies kan volgens die diskresie van die departementshoof tot verlaging van studente se MEI-/MPM-jaarpunt lei.
Classical voice: International Phonetic Alphabet (IPA) for Italian and German; Italian and German diction for singers; the German Fach system; operatic themes; the German Lied.